Meta, acuzată că ar fi fost dispusă să ofere datele utilizatorilor către China. Cum a eșuat încercarea lui Zuckerberg de a intra pe piața chineză
Un nou scandal lovește Meta, după ce un fost angajat a dezvăluit că Mark Zuckerberg ar fi fost dispus să facă concesii majore în fața autorităților chineze pentru a permite aplicațiilor Meta să funcționeze în China. Printre compromisurile menționate se numără găzduirea datelor utilizatorilor pe servere chinezești și implementarea unui sistem avansat de cenzură care ar fi urmat să respecte în totalitate regulile impuse de Partidul Comunist Chinez.